ตั้งแต่ผมสำเร็จความใคร่ด้วยตนเอง ก็ใช้วิธีถูกับเตียง (Prone Masturbation) มาโดยตลอด ซึ่งตอนม.ปลาย ผมเคยลองสำเร็จความใคร่แบบธรรมดา (ท่านั่ง ใช้มือชัก) แต่รู้สึกไม่ดีเท่ากับการทำแบบถูกับเตียงตอนนี้ผมเรียนจบมหาลัยแล้ว แล้วไปอ่านเจอว่า การใช้อวัยวะถูกับเตียงแบบนั้น เวลาถึงจุดorgasm อวัยวะเป็นจะไม่สามารถแข็งตัวได้เต็มที่ และจะมีปัญหาเวลามีเพศสัมพันธ์จริงๆผมต้องการเปลี่ยนเพื่อไม่ให้กระทบต่อชีวิตแต่งงานในอนาคต รบกวนคุณช่วยแนะนำด้วยครับผมได้ตามหาข้อมูลในอินเตอร์เน็ต ในเว็บภาษาอังกฤษ โดยมีคำแนะนำดังนี้ ไม่ทราบว่าถูกต้องหรือไม่ประการใด1. ไม่กลับไปสำเร็จความใคร่แบบถูกับเตียงนอนอีก2. งดเว้นการสำเร็จความใคร่เป็นเวลา 1 -2 สัปดาห์ แล้วลองพยายามอีก เพื่อให้เกิด erection แบบธรรมชาติหากเกิน2สัปดาห์แล้ว แต่ผมไม่สามารถมี erection ได้ ผมควรไปพบแพทย์ไหมครับ
สวัสดีค่ะ การช่วยตัวเองคือการกระตุ้นอวัยวะเพศตัวเองเพื่อปลุกอารมณ์ทางเพศเพื่อทำให้ถึงจุดสุดยอดและให้ได้รับความพึงพอใจมากที่สุด โดยอาจสัมผัส เค้น หรือนวดคลึงอวัยวะเพศตัวเอง ผู้ชายและผู้หญิงสามารถช่วยตัวเองได้อย่างปลอดภัยการช่วยตัวเองนั้นหากไม่ได้ทำมากเกินไปจนหมกมุ่น ไม่ได้มีผลเสียใดๆของสุขภาพกายและสุขภาพจิต และวิธีดังกล่าวมาหากไม่ได้ทำรุนแรงจนทำให้เกิดแผลที่อวัยวะเพศก็ไม่ได้มีข้อห้ามอะไร และไม่น่าจะมีผลต่อการแข็งตัวของอวัยวะเพศผิดปกติในอนาคตนะคะการที่อวัยวะเพศไม่แข็งตัว น่าจะมีสาเหตุอื่นๆที่อธิบายได้เช่นสาเหตุทางกาย เช่น มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป จึงทำให้ไม่มีการแข็งตัวของอวัยวะเพศ หรือสาเหตุทางจิตใจ เช่น เบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า มีความคิดและประสบการณ์แง่ลบทางเพศเช่นเคยถูกทารุณกรรมทางเพศในวัยเด็ก เป็นต้นหากมีปัญหาเรื่องอวัยวะเพศไม่แข็งตัว ควรไปพบแพทย์เพื่อตรวจร่างกายและซักรประวัติเพิ่มเติมให้ได้การวินิจฉัยที่แน่นอนอีกครั้งค่ะ